
Atès les Bases per a la concessió d’ajuts per llibres, material i sortides escolars dirigit a alumnes de P-3 a 4T d’ESO, aprovades inicialment per la Junta de Govern Local, en sessió celebrada el dia 17 d’abril de 2023 (BOP 08/06/2023), i d’acord amb el que preveu el seu l’article 9.

[bookmark: _Hlk125653982]Amb les atribucions que m’atorga l’article 21 f) de la Llei 7/1985, de 2 d’abril, reguladora de les Bases del Règim Local, així com el 53.1 del Text Refós de la Llei Municipal i de Règim Local de Catalunya, aprovada pel Decret Legislatiu 2/2003, de 28 d’abril, i d’acord amb les delegacions efectuades per aquesta Alcaldia en la Junta de Govern mitjançant el Decret 284/19, d’11 de juliol.

RESOLC:

Primer.- Aprovar la convocatòria en règim de concurrència competitiva dels ajuts per llibres, material i sortides escolars corresponents al curs lectiu 2023-2024, d’acord amb les Bases reguladores dels ajuts de material escolar i sortides pel curs escolar 2023-2024 que van ser aprovades a Junta de Govern Local en data 17 d’abril de 2023 i publicades íntegrament al Butlletí Oficial de la Província de Barcelona de data 8 de juny de 2023, amb l’objectiu de contribuir a que la igualtat en el accés a l’educació sigui real i efectiva.

Segon.- Aprovar l’import de 25.000 euros càrrec de l’aplicació pressupostària 3 32000 48902 AJUTS ESCOLARS, del pressupost de despeses vigent.

Tercer.- Determinar, d’acord amb les bases, que els sol·licitants hauran de reunir els següents requisits:
a) Tota la família o unitat familiar haurà d’estar empadronada en el municipi de Gelida que sigui alumne del CEIP Montcau, del CEIP les Fonts o de l’IES Gelida.
b) S’han con complir els barems econòmics i socials previstos en les Bases de la subvenció
c) No haver demanat beca escolar NEE-B al Departament d’Ensenyament ni altres beques i ajuts econòmics per la mateixa raó social.

Quart.- Determinar que l’Òrgan competent per la instrucció del procediment de concessió és un òrgan col·legiat que restarà integrat pel Regidor/a delegat de Serveis Socials, i dos tècnics de mateix Departament, així com que l’òrgan per la Resolució serà la Junta de Govern.

Cinquè.- Establir un termini de presentació de sol·licituds que s’iniciï el 26 de juny fins al 7 de juliol de 2023.

Sisè.- Establir que les sol·licituds s’hauran de presentar per tramesa genèrica al Registre de l’Ajuntament amb la documentació prevista en les Bases.

